आयुष दर्पण: बादाम :न्यूट्रीशनल पावर हाउस
सूखे फलों को न्यूट्रीशनल पावर हाउस अर्थात ऊर्जा का स्रोत भी कहा जाता है ..विभिन स्वरूपों से इसे हम प्राप्त कर सकते हैं जैसे :अखरोट,मूंगफली ,काजू ,पिस्ता,बादाम आदि ..ये फल स्वयं में भरपूर स्वास्थ्यवर्धक गुणों को समेटे हुए होते हैं ,ये गुण याददास्त को बढाने से लेकर अवसाद भगाने तथा हृदय के लिए उपयोगी जैसे होते हैं Iविभिन्न शोध इस बात को साबित कर चुके हैं कि इनका नियंत्रित मात्रा में नियमित सेवन करने से वजन नहीं बढ़ता है ,बल्कि तीस से पचास ग्राम की मात्रा में इनका नियमित सेवन इनमें पाए जानेवाले फाईबरस के कारण भूख की इच्छा को नियंत्रित कर देता है Iहाँ ,इतनी सावधानी जरूरी है की कहीं आप इसके प्रति सेंसीटीव न हों Iयदि आप डायबीटिक हैं तो बादाम का सेवन आपके लिए कार्बोहायड्रेट का एक विकल्प हो सकता है,क्यूंकि इसमें लाभकारी फैट मोनो-अनसेचुरेटेड एवं पोली-अनसेचुरेटेड फैटी एसिड पाये जाते हैं जिससे एच.डी.एल.कोलेस्ट्रोल सुरक्षित रहता है! आइये आज हम आपको इसके गुणों को विंदुवार ढंग से स्पष्ट करते है :_
*हृदय के लिए उपयोग :- ये फल हृदय के लिए भी उपयोगी हैं,उदाहरण के तौर पर 100 ग्राम बादाम में प्रचुर मात्रा में विटामिन -ई एवं एल-आर्गीनिन एमीनो एसिड पाया जाता है Iविटामिन-ई हृदय की धमनियों में रक्त के थक्के बनने को रोक देता है ,जिस कारण हृदयशूल,कोरोनरीआर्टरी डिजीज एवं हृदयाघात होने की संभावना कम हो जाती है ,इसी प्रकार एल-आर्गीनिन-एमीनो-एसिड धमनियों के लचीलेपन को बनाए रखता है,जिससे रक्त के अवरोध के बाधित होने की संभावना कम हो जाती है और इनमें पाया जानेवाला फाईबर रक्त में कोलेस्ट्रोल की मात्रा को कम कर देता है !
*पित्ताशय की पथरी के लिए उपयोगी :अनसेचुरेटेड फैट्स एवं फाईबर के पाए जाने के कारण यह पित्ताशय की पथरी के बनने की संभावना को कम कर देता है Iएक शोध के अनुसार महिलाएं जो सप्ताह में पांच या अधिक बार बादाम का सेवन करती हैं उनमें पच्चीस प्रतिशत पित्ताशय की पथरी होने की संभावना कम हो जाती है,इसी प्रकार पुरुषों में जो नियमित बादाम का सेवन करते हैं उनमें तीस प्रतिशत तक पित्ताशय की पथरी के होने की संभावना कम हो जाती है !
*कैंसर से बचाव में उपयोगी :एंटी-आक्सीडेंट एवं एंटी-कार्सीनोजेनिक तत्व जैसे :टोकोफेरोल,फोलिक एसिड ,सेलीनियम,मैग्नीशियम एवं फायटोकेमिकल्स के पाए जाने के कारण यह कैंसर जैसे रोगों से शरीर की रक्षा करता है ,विभिन्न शोध इस बात को साबित करते हैं की बादाम का सेवन महिलाओं में कोलो -रेक्टल कैंसर एवं कोलोन-कैंसर के खतरे को कम कर देता है ,अभी अलग अलग कैंसर में इस शोध को सिद्ध किया जाना बांकी है !
*आँखों के लिए हितकारी :उम्र के साथ आँखों की परेशानियों में जैसे एज-रिलेटेड-मेकुलर-डीजेनेरेशन एवं केटेरेक्ट में बादाम में पाया जानेवाला विटामिन-ई प्रमुख रूप से उपयोगी होता है , इसमें पाया जानेवाला सेलीनियम विटामिन -ई के अवशोषण को बढ़ा देता है I
*मस्तिष्क के लिए उपयोगी : विभिन्न शोध विटामिन-ई और मस्तिष्क की कार्यक्षमता के बीच के सम्बन्ध को स्थापित कर चुके हैं, इनमें पाये जानेवाले ओमेगा-3 (डोका-हेक्स्जेनोइक) एसिड के कारण इन्हें "ब्रेन-फ़ूड" भी कहा जाता है, जिससे याददास्त ठीक होती है और मस्तिष्क की कार्यकुशलता बढ़ जाती है !
*यदि आपका मूड खराब है और आपको आत्मविश्वास में कमी आने का एहसास हो रहा है या आप अपने भूख को नियंत्रित नहीं कर पा रहे हैं ,तो बस नियमित बादाम का सेवन आपके लिए राहत दे सकता है ! बादाम में पायाजानेवाला सेलीनियम गोयटर (घेघा रोग ) के होने की संभावना को भी कम कर देता है !
*यदि आप किसी प्राकृतिक रूप से कठिन क्षेत्र में यात्रा करने जा रहे हों तो ये सूखे फल आपके लिए बड़े काम के सिद्ध होंगे ..तो यदि आप खुद को स्वस्थ एवं प्रसन्न रखना चाहते हैं तो ये सूखे फल आपके लिए मददगार होंगे ! इसी आर्टिकल को दैनिक भास्कर जीवन मंत्र पर पढ़ने के लिए दिए गए लिंक पर क्लिक करें http://religion.bhaskar.com/article/FM-HL-yoga-walking-two---four-meet-so-many-benefits-youll-eat-almonds-4244885-NOR.html?HT3
प्रस्तुतकर्ता Dr Navin Joshi पर 8:48 pm